《十月三日郑秀才惠菊植之晏斋窗前尊酒偶乏与稚子烹茶》
宋代·赵蕃

旋斫寒梢缚短篱，菊窠三两带花移。莫嗟已落重阳后，自是江南秋到迟。

菊开便是东坡节，酒尽空哦清昼诗。竹隐异时寻故事，送花常忆郑当时。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。